OpenLLM-France/wikimedia huggingface dataset:
# Castell de Montagut (Querol)

El Castell de Montagut és un edifici de Querol (Alt Camp) declarada Bé Cultural d'Interès Nacional.

## Descripció

Hi ha escasses ruïnes al cim del turó de Montagut. S'accedeix per una pista asfaltada des de Querol.

## Història

És un castell termenat. Documentat el 990, quan Sendred de Gurb va donar a Sant Cugat tots els alous que tenia dins el terme dels castells de Montagut, Querol i Pinyana. L'any 996 el mateix Sendred i la seva muller Matresinda vengueren el castell de Montagut, juntament amb els de Querol i Pinyana, a Hug, fill d'Ansulf i germà de Sendred. A partir de mitjan segle xii apareix documentada la família Montagut com a castlans del castell, dependents dels Cervelló. Aquest castell va romandre en mans dels Cervelló al llarg de tot el període medieval

## Referències

* 1 2 «Castell de Montagut». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 agost 2018].

## Enllaços externs

* «Castell de Montagut». Mapa de recursos culturals. Diputació de Tarragona.
# Hawfi`am Yakhal

Hawfiʿam Yakhal fou rei de Qataban al segle ii.
No consta que hagués regnat mai en solitari. Se sap que fou associat per Shahr Hilal Yuhaqbid, fundador de la dinastia, que podria ser el seu germà. Va per haver mort abans o perquè la successió era pels fills, el successor fou Nabat Yuhan`im, fill de Shahr Hilal Yuhaqbid.

## Referències

* Mounir Arbach, « La chronologie du royaume de Qatabân du Ier siècle avant J.-C. au Ier siècle après J.-C. », Chroniques yéménites en línia, 10/2002, posat en línia 21 d'abril de 2003, Consulta 31 d'octubre de 2010. URL :
# Shcherbinaïta

La shcherbinaïta és un mineral de la classe dels òxids. Rep el nom de Vladimir Vital'evich Shcherbina (20 de novembre de 1907, Sant Petersburg, Imperi Rus - 20 de juliol de 1978, Moscou, URSS), geoquímic i mineralogista. Va ser alumne d'Alexander Fersmann. El 1931, va dirigir un equip de l'Acadèmia de Ciències de l'URSS en l'examen mineralògic del massís de Lovozero.

## Característiques

La shcherbinaïta és un òxid de fórmula química V$^{5+}$₂O₅. Cristal·litza en el sistema ortoròmbic. La seva duresa a l'escala de Mohs es troba entre 3 i 3,5.
Segons la classificació de Nickel-Strunz, la shcherbinaïta pertany a «04.HE: Filovanadats» juntament amb els següents minerals: melanovanadita, hewettita, metahewettita, bariandita, bokita, corvusita, fernandinita, straczekita, häggita, doloresita, duttonita i cavoïta.

## Formació i jaciments

Va ser descoberta al dom d'andesita de Novyi, al volcà Bezymyannyi (Krai de Kamtxatka, Rússia). També ha estat descrita en altres indrets de Rússia, tant al krai de Kamtxatka com a l'óblast de Sakhalín. També se n'ha trobat a Mèxic, El Salvador, Alemanya i Finlàndia.

## Referències

* ↑ «Shcherbinaite» (en anglès). Mindat. [Consulta: 26 gener 2022].
# Teorema de Milnor-Thurston

La teoria del pastat de Milnor-Thurston és una teoria matemàtica que analitza els iterats d'assignacions de mapes monòtons d'un interval en si mateix. L'èmfasi és en la comprensió de les propietats del mapatge que són invariants sota la conjugació topològica.
La teoria va ser desenvolupada per John Milnor i William Thurston en dues preimpresions àmpliament distribuïdes a la influent Universitat Princeton el 1977, que van ser revisades en 1981 i finalment publicades en 1988. Les aplicacions de la teoria inclouen models lineals en parts, recompte de punts fixos, càlcul la variació total, i la construcció d'una mesura invariant amb entropia màxima.

## Descripció breu

La teoria del pastat proporciona un càlcul efectiu per descriure el comportament qualitatiu dels iterats d'assignacions de mapes monòtons $f$ d'un interval tancat $I$ de la recta real en si mateixa. Alguns invariants quantitatius d'aquest sistema dinàmic discret, com els números de tornada dels iterats i la funció zeta d'Artin-Mazur de $f$, s'expressen en termes de certes matrius i sèries formals de potències.
L'invariant bàsic de $f$ és la seva matriu pastada, una matriu rectangular amb coeficients a l'anell $\mathbb {Z} [[t]]$ de sèries formals de potències enteres. Un determinant pastat estretament relacionat és la sèrie formal de potències
    $D(t)=1+D_{1}t+D_{2}t^{2}+\cdots \,$
amb coeficients enters imparells. En el cas més senzill, quan el mapa és unimodal amb un màxim a $c$, cada coeficient $D_{k}$ és qualsevol $+1$ o $-1$, segons si el model $(k+1)$-iterat de $f^{k+1}$ tingui el màxim local o mínim local a $c$.

## Bibliografia

* Milnor, John W.; Thurston, William. Dynamical systems (College Park, MD, 1986–87). 1342. Berlin: Springer, 1988, p. 465–563. «On iterated maps of the interval»
* Preston, Chris «What you need to know to knead». Advances in Mathematics, 78, 2, 1989, p. 192–252. DOI: 10.1016/0001-8708(89)90033-9.

## Vegeu també

* Teorema de Xarkovski
# Teorema de Millman

El teorema de Millman és una forma particular de la llei dels nodes expressada en forma de potencial. Fou anomenat així en honor de l'electrònic rus Jacob Millman.
En un circuit elèctric de branques en paral·lel, cadascuna composta per una font de voltatge ideal en sèrie amb un element lineal, la tensió en els terminals de les branques és igual a la suma de les forces electromotrius multiplicades per l'admitància de la branca, tot dividit per la suma de les admitàncies.
$V_{m}={\frac {\sum _{k=1}^{N}E_{k}.Y_{k}}{\sum _{k=1}^{N}Y_{k}}}={\frac {\sum _{k=1}^{N}{\frac {E_{k}}{Z_{k}}}}{\sum _{k=1}^{N}{\frac {1}{Z_{k}}}}}$
Per al cas particular d'un circuit elèctric compost per resistències:
$V_{m}={\frac {\sum _{k=1}^{N}E_{k}.G_{k}}{\sum _{k=1}^{N}G_{k}}}={\frac {\sum _{k=1}^{N}{\frac {E_{k}}{R_{k}}}}{\sum _{k=1}^{N}{\frac {1}{R_{k}}}}}$
On G, és la conductància.

## Demostració del Teorema de Millman

Considerant l'esquema del circuit que apareix més amunt:
Com les branques (Zk; Ek) són en paral·lel, es treballa amb les admitàncies $Y_{k}={\frac {1}{Z_{k}}}$ i les transformacions Thévenin → Norton : $IN_{k}=E_{k}\times Y_{k}$ (convenció generador)
Per a cada branca (font de tensió i impedància), s'obté, a partir de la Llei d'Ohm : $I_{k}=Y_{k}\times (V_{m}-E_{k})$
I tot seguit, a partir de la llei dels nodes de Kirchhoff, tenim : $\sum _{k=1}^{N}I_{k}=0$
sigui
$\sum _{k=1}^{N}Y_{k}\times (V_{m}-E_{k})=0$
que en desenvolupar tenim :
$\sum _{k=1}^{N}Y_{k}\times V_{m}=\sum _{k=1}^{N}Y_{k}\times E_{k}$
d'on :
$V_{m}={\frac {\sum _{k=1}^{N}E_{k}.Y_{k}}{\sum _{k=1}^{N}Y_{k}}}={\frac {\sum _{k=1}^{N}{\frac {E_{k}}{Z_{k}}}}{\sum _{k=1}^{N}{\frac {1}{Z_{k}}}}}$
Cas pràctic : Aquest teorema és més fàcil d'utilitzar si Vm és nul (per exemple, la tensió diferencial d'un amplificador operacional en règim lineal).
# Territoris federals de Mèxic

Dins l'organització territorial de Mèxic, els territoris federals van ser aquelles regions que, quan el federalisme s'hi va instaurar, el 1824, no tenien la població necessària per erigir-s'hi com a estats de la federació, i per tant, van ser designats territoris administrats pel govern federal. En l'actualitat, no n'hi ha cap, ja que tots s'han conformat com a estats. Els territoris federals de Mèxic van ser:
* el territori d'Alta Califòrnia: de 1824 a 1848; després de la Guerra Estats Units - Mèxic va ser annexat pels Estats Units;
* el territori de Baixa Califòrnia: de 1824 a 1930, posteriorment va ser dividit en:
** el territori Nord de Baixa Califòrnia: de 1930 a 1952, quan es va transformar en l'estat actual de Baixa Califòrnia;
** el territori Sud de Baixa Califòrnia: de 1930 a 1974, quan es va transformar en l'estat actual de Baixa Califòrnia Sud;
* el territori de Colima: de 1824 a 1857, quan es va transformar en l'estat actual de Colima
* el territori de Nayarit: de 1824 a 1917, quan es va transformar en l'estat actual de Nayarit
* el territori de Quintana Roo: el 1902 va ser creat com a territori en escindir-se de l'estat de Yucatán; el 1974 es va transformar en l'actual estat de Quintana Roo;
* el territori de Santa Fe de Nou Mèxic: de 1824 a 1848; després de la Guerra Estats Units - Mèxic, va ser annexat pels Estats Units; i
* el territori de Tlaxcala: de 1824 a 1857, quan es conformà com l'estat actual de Tlaxcala.
# Tatsuo Fujimoto

Tatsuo Fujimoto (Prefectura d'Hyōgo, Japó, 29 de març de 1940) és un nedador japonès retirat especialitzat en proves d'estil lliure, on va aconseguir ser subcampió olímpic el 1960 en els 4x200 metres.

## Carrera esportiva

Als Jocs Olímpics de Roma 1960 va guanyar la medalla de plata en els relleus de 4x200 metres estil lliure, amb un temps 8:13.2 segons, després dels Estats Units (or amb 8:10.2 segons que va ser rècord del món) i per davant d'Austràlia (bronze); els seus companys d'equip van ser els nedadors: Makoto Fukui, Hiroshi Ishii i Tsuyoshi Yamanaka.

## Referències

* ↑ Fitxa. Arxivat 2020-04-17 a Wayback Machine. Sports Reference. Consultat el 16 de febrer de 2018.
# Thompson

* No s'ha de confondre amb Thomson.
«Thompson» té aquests significats:
* Biografies:
** Daley Thompson (Londres, 1958), decatleta anglès
** Edward Palmer Thompson (1924, Oxford - 1993, Worcester), historiador anglès, socialista i pacifista
** Emma Thompson (1959, Londres), actriu i guionista britànica
** Eric Thompson, pilot de curses automobilístiques anglès
** Jean Thompson Ssipsis (Oak Hill, Maine, 1941) treballadora social penobscot escultora en escorça d'arbre
** Ken Thompson (Nova Orleans, 1943), informàtic estatunidenc
** Lucy Thompson (Califòrnia, 1856 - 1932), nadiua yurok
* Miscel·lània:
** Thompson (Connecticut)
** Salish del Riu Thompson
** Classificació Aarne-Thompson, sistema de catalogació de relats usat en comparació etnogràfica
** Sadie Thompson, pel·lícula dirigida per Raoul Walsh estrenada el 1928
** Thompson, varietat de taronja nàvel.
* Armes de foc:
** Subfusell Thompson
# Thompson Falls

Thompson Falls (ktunaxa: ʔa·kaxapqǂi·nana, salish: sq̓eyɫkʷum) és una població dels Estats Units a l'estat de Montana. Segons el cens del 2000 tenia 1.321 habitants.

## Demografia

Segons el cens del 2000, Thompson Falls tenia 1.321 habitants, 549 habitatges, i 357 famílies. La densitat de població era de 274,2 habitants per km².
Dels 549 habitatges en un 28,1% hi vivien nens de menys de 18 anys, en un 53,7% hi vivien parelles casades, en un 9,1% dones solteres, i en un 34,8% no eren unitats familiars. En el 31% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,92.
Per edats la població es repartia de la següent manera: un 25,1% tenia menys de 18 anys, un 6,4% entre 18 i 24, un 24,3% entre 25 i 44, un 27,2% de 45 a 60 i un 17% 65 anys o més.
L'edat mediana era de 41 anys. Per cada 100 dones de 18 o més anys hi havia 92 homes.
La renda mediana per habitatge era de 28.103 $ i la renda mediana per família de 31.544 $. Els homes tenien una renda mediana de 28.125 $ mentre que les dones 18.333 $. La renda per capita de la població era de 13.245 $. Aproximadament el 13,6% de les famílies i el 16,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «FirstVoices: Nature / Environment - place names: words. Ktunaxa.». [Consulta: 7 juliol 2012].
* ↑ Tachini, Pete; Louie Adams, Sophie Mays, Mary Lucy Parker, Johnny Arlee, Frances Vanderburg, Lucy Vanderburg, Diana Christopher-Cote. nyoʻnuntn q̓éymin, Flathead Nation Salish dictionary. Pablo: Bilingual Education Department, Salish Kootenai College, 1998, p. 146.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thompson Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Thompson Falls». American Fact Finder. Oficina del Cens dels Estats Units, 12-01-2010.
# Sílvia Montané Bonilla

Sílvia Montané Bonilla (la Granada del Penedès, Alt Penedès, 25 de setembre de 1977) és una atleta catalana especialitzada en curses de fons i camp a través.
Montané es va formar entrenant i competint amb el Club Atletisme Vilafranca, i el 1997 aconseguí el títol de campiona d'Espanya de cros promesa. Anteriorment, el 1995, ja s'havia convertit en campiona de Catalunya de cros júnior, títol que revalidà com a campiona de Catalunya de cros promesa el 1997 i el 1999. En categoria absoluta fou campiona de Catalunya de cros el 1998, de 3.000 metres en pista coberta el 1999, i de 5.000 metres el 2000. Participà cinc vegades en el Mundial de cros en els anys 1994, 1995, 1996, 2004 i 2005; i cinc en el Campionat d'Europa de cros, els anys 2001, 2002, 2003, 2004 i 2005. També ha estat atleta del Futbol Club Barcelona, d'Adidas i del Ría Ferrol gallec.

## Millors marques personals

| Disciplina | Temps | Data | Lloc |
| 1.500 metres en pista coberta | 04:43:23 | 17 de juny de 1998 | Barcelona |
| 3.000 metres en pista coberta | 09:29:31 | 15 de juny de 2002 | València |
| 5.000 metres en pista coberta | 16:07:92 | 2 de juny de 2007 | Barcelona |
| 1.500 metres a l'aire lliure | 04:34:61 | 20 de gener de 2002 | Vilafranca del Penedès |
| 3.000 metres a l'aire lliure | 09:33:65 | 21 de febrer de 1999 | Sevilla |

## Referències

* 1 2 «Sílvia Montane Bonilla». l’Enciclopèdia | enciclopedia.cat. [Consulta: 7 agost 2022].
* 1 2 «Sílvia Montané Bonilla». Reial Federació Espanyola d'Atletisme. [Consulta: 16 abril 2019].
* ↑ «Silvia Montané». International Association of Athletics Federations (IAAF). [Consulta: 16 abril 2019].
# Tecámac

Tecámac (del nàhuatl, que vol dir Lloc on la mà de pedra) és un municipi metropolità de l'estat de Mèxic, que forma part de l'àrea metropolitana de la ciutat de Mèxic. Tecámac de Villanueva és el cap de municipi i principal centre de població d'aquesta municipalitat.
Aquest municipi es troba a la part nord-central de l'estat de Mèxic. Limita al nord amb els municipis de Temascalapa i Zumpango, al sud amb Ecatepec de Morelos, a l'oest amb Atenco i a l'est amb Tonanitla i Nextlalpan. Dista de la capital de l'estat uns trenta-vuit quilòmetres

## Vegeu també

* Municipis de l'estat de Mèxic

## Notes i referències

* ↑ «Monografia municipal de Tecámac (castellà)». Arxivat de l'original el 2018-01-12. [Consulta: 26 febrer 2016].

## Enllaços externs

* Portal de l'estat de Mèxic (castellà)
# Tecumseh

«Tecumseh» té aquests significats:
* Tecumseh (cabdill shawnee) (1765-1813), líder dels shawnee
* Tecumseh (Oklahoma), ciutat dels Estats Units a l'estat d'Oklahoma
* Tecumseh (Nebraska), població dels Estats Units a l'estat de Nebraska
* Guerra de Tecumseh, conflicte armat que va tenir lloc al Territori d'Indiana i va enfrontar els Estats Units i una confederació de
# Terskita

La terskita és un mineral de la classe dels silicats. Rep el nom de Tersk, un nom antic per a la península de Kola, on es troba la seva localitat tipus.

## Característiques

La terskita és un silicat de fórmula química Na₄ZrSi₆O$_{16}$·2H₂O. Va ser aprovada com a espècie vàlida per l'Associació Mineralògica Internacional l'any 1982. Cristal·litza en el sistema ortoròmbic. La seva duresa a l'escala de Mohs és 5.
Segons la classificació de Nickel-Strunz, la terskita pertany a «09.DM - Inosilicats amb 6 cadenes senzilles periòdiques» juntament amb els següents minerals: stokesita, calciohilairita, hilairita, komkovita, sazykinaïta-(Y), pyatenkoïta-(Y), gaidonnayita, georgechaoïta, chkalovita, vlasovita, revdita i scheuchzerita.

## Formació i jaciments

Va ser descrita a partir de mostres obtingudes en dues muntanyes del districte de Lovozero (óblast de Múrmansk, Rússia): el mont Al·luaiv i el mont Karnasurt. També ha estat descrita en un parell de pedreres del Canadà i al complex d'Ilímaussaq, a Groenlàndia.

## Referències

* ↑ «Terskite» (en anglès). Mindat. [Consulta: 23 gener 2020].
# Testes habet et bene pendentes

Testes habet et bene pendentes és una locució llatina que significa «té dos testicles ben penjants». Té les variants testiculos habet…, duos habet, pontificalia habet (té els atributs d'un papa) o en curt habet.
Hauria estat la frase conclusiva d'un ritual al qual el papa electe era sotmès abans de poder acceptar la càrrega, després de la qual els presents responien deo gratias. El ritual probablement apòcrif s'hauria acomplert sobre una cadira foradada, una sedia stercoraria sota la qual un jove diaca havia de verificar amb les mans la presència dels òrgans masculins. Tals cadires s'exposen als Museus Vaticans. El ritual s'hauria instaurat com a conseqüència del cas de la papessa Joana al segle ix per tal d'evitar que a l'avenir una dona pogués accedir d'amagat a la seu de Pere. El ritual hauria estat abolit pel papa Adrià VI. Es conserven també obres de Lawrence Banck que il·lustren la prova de masculinitat d'Innocenci X.
La llegenda trobaria el seu origen en les històries que els guies dels Museus Vaticans, ja a l'edat mitjana inventaven per a explicar l'ús de les cadires foradades que s'hi exposen. De fet, aquestes cadires eren uns primitius vàters sense aigua, un moble típic del cubiculum dels romans rics, dels quals queden uns exemplars a les col·leccions vaticanes.
La necessitat de verificar que el papa era un home sa i complet podria també tenir una relació amb unes de les regles bíbliques del Levític que estipula que cap home amb un defecte pot esdevenir sacerdot i apropar-se a l'altar de déu: «17 Cap dels teus descendents, de qualsevol generació, que tingui un defecte, no s'acostarà a oferir el pa del seu Déu. 18 No s'acostarà a cap home que tingui un defecte: cec, coix, mutilat, esguerrat, 19 amb el peu o la mà fracturats, 20 geperut, raquític, guenyo, sarnós, herpètic o castrat. 21 Cap descendent del sacerdot Aharon que tingui un defecte no s'acostarà a oferir les combustions de Jahvè.»

## Referències

* 1 2 Scrivener, Patrick. «Pope Joan» (en anglès). Arxivat de l'original el 2013-04-04. [Consulta: 2 març 2013].
* 1 2 Duffy, Eamon. Saints & sinners: a history of the popes (en anglès). Yale University Press, p. 157 i158. ISBN 9780300115970. (en català: Sants i pecadors, una història dels papes)
* ↑ «Questions answered: Is it true that a new Pope is “inspected” by bishops to ensure that he is male?» (en anglès). The Times, 29-03-2005. ISSN: 0140-0460.
* ↑ Marker, Martin. «Papst Innozenz X» (en alemany). Kirchengeschichte bei Vatican History.
* ↑ Déu, «Santedat dels sacerdots», en La Bíblia, versió dels textos originals i dels notes dels Monjos de Montserrat

## Bibliografia

* Stanford, Peter. The She-Pope: A Quest for the Truth behind the Mystery of Pope Joan I (en anglès). Londres: Heineman, 1998. ISBN 0-434-02458-9.
# Thyroptera

Thyropteridae és una família de ratpenats que s'alimenta d'insectes i que viu a les selves tropicals de Sud-amèrica i Centreamèrica.

## Taxonomia

* Gènere Thyroptera
** Ratpenat de ventoses de Peters (Thyroptera discifera)
** Thyroptera lavali
** Ratpenat de ventoses de Spix (Thyroptera tricolor)
** Thyroptera wynneae

## Referències

* ↑ Distribució (anglès)
* ↑ Thyroptera a Mammal Species of the World (MSW) (anglès)

## Enllaços externs

* The Taxonomicon (anglès)
# The Wife of the Centaur

The Wife of the Centaur és una pel·lícula muda dirigida per King Vidor i protagonitzada per Eleanor Boardman i John Gilbert. Basada en la novel·la homònima de Cyril Hume, es va estrenar l’u de desembre de 1924. Es considera una pel·lícula perduda.

## Argument

Jeffrey Dwyer, un novel·lista dotat però neuròtic, se sent atret per Joan Converse, una jove innocent, però se’n desentén en conéixer la voluptuosa Inez Martin. Després d’una breu i apassionada relació, Inez deixa Jeffrey per anar amb Harry Todd, amb qui es casa. Desenganyat, Jeffrey es lliure a la beguda i a la disbauxa i deixa d’escriure. Quan s’adona del malbaratament i de la inutilitat de la seva vida, es casa amb la Joan, lloga una caseta a la muntanya i escriu una segona novel·la que és un èxit. Ell i Joan estan contents fins que Inez, el matrimoni del qual ha fracassat, apareix perquè vol reprendre la seva relació. Lloga una casa a prop seu, i Jeffrey, després d’un fort conflicte entre les seves naturaleses idealista i sensual, abandona Joan deixant-li una carta de comiat. Ràpidament, però, s’adona que no estima Inez i torna a Joan, que el perdona i l’accepta de nou.

## Repartiment

* Eleanor Boardman (Joan Converse)
* John Gilbert (Jeffrey Dwyer)
* Aileen Pringle (Inez Martin)
* Kate Lester (Mrs. Converse)
* William Haines (Edward Converse)
* Kate Price (Mattie)
* Jacqueline Gadsden (Hope Larrimore)
* Bruce Covington (Mr. Larrimore)
* Philo McCullough (Harry Todd)
* Lincoln Stedman (Chuck)
* William Orlamond (oncle Roger)
* Betty Francisco

## Referències

* ↑ Golden, Eve. John Gilbert: The Last of the Silent Film Stars (en anglès). University Press of Kentucky, 2013-03-27, p. 309. ISBN 978-0-8131-4162-6.
* ↑ Golden, Eve. John Gilbert: The Last of the Silent Film Stars (en anglès). University Press of Kentucky, 2013-03-27, p. 86-87. ISBN 978-0-8131-4162-6.
* ↑ «Wife of the Centaur» (en anglès). American Film Institute Catalog. [Consulta: 12 desembre 2020].
* ↑ «Wife Of The Centaur» (en anglès). American Silent Feature Film Survival Database. [Consulta: 12 desembre 2020].

## Enllaços externs

* The Wife of the Centaur al catàleg de l'American Film Institute
# Telmatoscopus clavatus

Telmatoscopus clavatus és una espècie d'insecte dípter pertanyent a la família dels psicòdids que es troba a Centreamèrica: Nicaragua (el departament de Zelaya) i Costa Rica (la província d'Heredia).

## Referències

* ↑ Fauna Entomológica de Nicaragua (castellà)
* ↑ Quate, L. W., 1996. Preliminary taxonomy of Costa Rican Psychodidae (Diptera), exclusive of Phlebotominae. Revista de Biología Tropical, 44 (Suppl. 1):1-81.
* ↑ Instituto Nacional de Biodiversidad de Costa Rica Arxivat 2016-03-03 a Wayback Machine. (castellà)
* ↑ Colecciones Biológicas Mesoamericanas (castellà)
* ↑ The Diptera Site - The BioSystematic Database of World Diptera (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.
# Telmatoscopus collarti

Telmatoscopus collarti és una espècie d'insecte dípter pertanyent a la família dels psicòdids que es troba a Europa: Bèlgica.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Vaillant F., 1971-1983. Psychodidae-Psychodinae. Die Fliegen der paläarktischen Region Lieferungen 287, 291, 292, 305, 310, 313, 320, 326, 328: 1-358. E. Schweizerbart'sche Verlagsbuchhandlung. Stuttgart.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ PESI (anglès)
* ↑ Fauna Europaea Arxivat 2016-03-04 a Wayback Machine. (anglès)

## Bibliografia

* Ježek, J., 1984. Nomenclatorical changes of some higher taxa of palaearctic Psychodinae (Diptera, Psychodidae). Acta Faunistica Entomologica Musei Nationalis Pragae. 17:155-170.
* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
* BioLib (anglès)
* Q-bank Arthropods (anglès)